Junko Tabei
Junko Tabei (rođena kao Junko Ishibashi; 22. septembar 1939 − 20. oktobar 2016) bila je japanska alpinistkinja, pisac i nastavnik. Bila je prva žena koja je osvojila Mount Everest i prva žena koja je osvojila Sedam vrhova. Tabei je napisala sedam knjiga. Osnivač je projekta čišćenja Everesta od otpada koji ostaje iza penjača. Vodila je godišnje uspone mladih na planinu Fuji, povdom velikog zemljotresa u Japanu 2011. god. U njenu čast jedna planina na planeti Pluton i jedan asteroid nose njeno ime.